     (สำเนา)


ประกาศองค์การบริหารส่วนตำบลฉลุง
เรื่อง   มาตรการจัดการเรื่องร้องเรียนการทุจริตและประพฤติมิชอบของเจ้าหน้าที่ 
สังกัดองค์การบริหารส่วนตำบลฉลุง

รัฐบาลกำหนดให้การป้องกัน ปราบปรามการทุจริตและประพฤติมิชอบเป็นนโยบายสำคัญและถือเป็นวาระแห่งชาติ ที่ทุกส่วนราชการจะต้องนำไปปฏิบัติให้บังเกิดผลอย่างเป็นรูปธรรม
องค์การบริหารส่วนตำบลฉลุง ได้ตระหนักและให้ความสำคัญกับการป้องกัน ปราบปรามการทุจริตและประพฤติมิชอบภาครัฐ โดยมีแนวทางในการปฏิบัติหน้าที่ของข้าราชการและบุคลากรภาครัฐเป็นไปตามหลักธรรมาภิบาล มีความถูกต้อง โปร่งใส เป็นธรรม ตรวจสอบได้ และระมัดระวังมิให้มีการแสวงหาประโยชน์ การรับผลประโยชน์ การใช้อิทธิพลในฐานะและตำแหน่งหน้าที่ที่เกี่ยวข้อง ในการจัดหาหรือการนำข้อมูลไปใช้เพื่อประโยชน์ส่วนตน เพื่อให้สอดคล้องกับนโยบายของรัฐบาล จึงได้กำหนดมาตรการและแนวทางการปฏิบัติเกี่ยวกับการจัดการเรื่องร้องเรียนการทุจริตและประพฤติมิชอบของเจ้าหน้าที่ขึ้น ดังนี้
 หลักเกณฑ์และรายละเอียดในการร้องเรียน
 	 	๑. หลักเกณฑ์การร้องเรียน
1.1 เรื่องที่จะนำมาร้องเรียนต้องเป็นเรื่องที่ผู้ร้องเรียนได้รับความเดือดร้อนหรือเสียหายอันเนื่องมาจากเจ้าหน้าที่ในเรื่องดังต่อไปนี้
 (1) กระทำการทุจริตต่อหน้าที่ราชการ
 (2) กระทำความผิดต่อตำแหน่งหน้าที่ราชการ
 (3) ละเลยหน้าที่ตามที่กฎหมายกำหนดให้ต้องปฏิบัติ
 (4) ปฏิบัติหน้าที่ล่าช้าเกินสมควร
 (5) กระทำการนอกเหนืออำนาจหน้าที่ หรือขัดหรือไม่ถูกต้องตามกฎหมาย
1.2 เรื่องร้องเรียนต้องเป็นเรื่องจริงที่มีมูล มิใช่ลักษณะกระแสข่าวที่สร้างความเสียหายแก่บุคคลที่ขาดหลักฐานแวดล้อมที่ปรากฏชัดแจ้ง ตลอดจนขาดพยานบุคคลแน่นอน
   		2. ข้อร้องเรียนให้ใช้ถ้อยคำสุภาพและต้องระบุข้อมูลต่อไปนี้
 	2.1 ชื่อและที่อยู่ของผู้ร้องเรียน พร้อมหมายเลขโทรศัพท์ หรืออีเมล์ที่ติดต่อกลับ
2.2 ชื่อหน่วยงาน หรือเจ้าหน้าที่ที่เกี่ยวข้องเป็นเหตุแห่งการร้องเรียน
2.3 การกระทำทั้งหลายที่เป็นสาเหตุการร้องเรียน พร้อมทั้งข้อเท็จจริงหรือพฤติการณ์ตามสมควรเกี่ยวกับการกระทำดังกล่าว หรือแจ้งช่องทาง เบาะแสการทุจริตของเจ้าหน้าที่อย่างชัดเจนเพื่อดำเนินการสืบสวน สอบสวน
2.4 คำขอของผู้ร้องเรียน
2.5 ลายมือชื่อของผู้ร้องเรียน
2.6 ระบุวัน เดือน ปี
2.7 ระบุพยานเอกสาร พยานวัตถุ พร้อมพยานบุคคล (ถ้ามี)
 3. กรณีการร้องเรียนที่มีลักษณะเป็นบัตรสนเท่ห์ จะรับพิจารณาเฉพาะรายที่ระบุหลักฐานกรณีแวดล้อมปรากฏชัดแจ้ง ตลอดจนชี้พยานบุคคลแน่นอนเท่านั้น
 4. เรื่องร้องเรียนที่อาจไม่พิจารณา

4.1 ข้อร้องเรียนที่มิได้ทำเป็นหนังสือ
4.2 ข้อร้องเรียนที่ไม่ระบุพยาน หรือหลักฐานที่เพียงพอ
4.3 ข้อร้องเรียนที่ไม่มีรายงานตามข้อ 4.2
                   5. ช่องทางการร้องเรียน ผู้ร้องเรียนสามารถส่งข้อความร้องเรียนผ่านช่องทาง ดังนี้
5.1 ส่งข้อร้องเรียนหรือร้องเรียนด้วยตนเองโดยตรงที่องค์การบริหารส่วนตำบลฉลุง     เลขที่ ๙๙ หมู่ที่ ๘ ตำบลฉลุง อำเภอเมืองสตูล จังหวัดสตูล  ๙๑๑๔๐
5.2 ร้องเรียนผ่านเว็บไซต์หน่วยงาน www.chalungsatun.go.th
5.3 ร้องเรียนผ่าน Facebook หน่วยงาน www.facebook.com/อบต.ฉลุง จ.สตูล ,   งานประชาสัมพันธ์ อบต.ฉลุง จ.สตูล
5.4 ทางอีเมล์หน่วยงาน Admin_chalungsatun@chalungsatun.go.th 
5.5 ร้องเรียนทางตู้ไปรษณีย์
 - หนังสือร้องเรียน (ลงชื่อผู้ร้องเรียน)
 - บัตรสนเท่ห์ (ไม่ลงชื่อผู้ร้องเรียน)
5.6 ร้องเรียนทางโทรศัพท์ 
- สำนักงาน อบต.ฉลุง 0๗๔-๗๕๐๗๙๗
- นายก อบต.ฉลุง ๐๙๙-4๘๓๖๒๙๘
- ปลัด อบต.ฉลุง 08๗-๒๙๖๖๒๖๒
กระบวนการพิจารณาดำเนินการ
1. ให้งานนิติการ เป็นหน่วยงานหลักในการรับเรื่องร้องเรียน
2. เมื่อได้รับเรื่องร้องเรียนให้รวบรวมข้อมูลการร้องเรียนเสนอผู้บังคับบัญชาตามลำดับ        ในกรณีบัตรสนเท่ห์ให้พิจารณาเฉพาะรายที่มีลักษณะตามที่กำหนดในประกาศนี้
3. ถ้าเห็นว่าข้อร้องเรียนนั้นไม่สมบูรณ์ครบถ้วน ไม่ว่าเหตุใดๆ ให้เจ้าหน้าที่แนะนำให้ผู้ร้องเรียนแก้ไขภายในระยะเวลาที่กำหนด ถ้าเห็นว่าสมบูรณ์ครบถ้วนเป็นกรณีที่ไม่อาจแก้ไขให้ถูกต้องได้หรือเป็นข้อร้องเรียนที่ไม่อยู่ในอำนาจหน้าที่ หรือผู้ร้องเรียนไม่แก้ไขข้อร้องเรียนภายในระยะเวลาที่กำหนด ให้บันทึกไว้แล้วเสนอข้อร้องเรียนดังกล่าวรายงานต่อผู้บังคับบัญชาเพื่อดำเนินการต่อไป และแจ้งให้ผู้ร้องเรียนทราบถึงขั้นตอนหรือระยะเวลาการพิจารณาเรื่องร้องเรียนเท่าที่สามารถกระทำได้
4. กรณีนายกองค์การบริหารส่วนตำบลฉลุง เห็นสมควรให้แต่งตั้งคณะกรรมการสอบสวนข้อเท็จจริงหรือมอบหมายให้ผู้ใดตรวจสอบข้อเท็จจริง ให้งานนิติการดำเนินการตามคำสั่งนั้น
5. ให้คณะกรรมการสอบสวนข้อเท็จจริงที่ได้รับแต่งตั้ง มีหน้าที่รวบรวมข้อเท็จจริงที่เกี่ยวข้อง
และพิจารณาไต่สวนหาข้อเท็จจริงว่าเรื่องร้องเรียนมีมูลความจริงหรือไม่เพียงใด โดยให้ดำเนินการแล้วเสร็จโดยเร็วพร้อมทั้งทำความเห็นเสนอนายกองค์การบริหารส่วนตำบลฉลุง ว่ามีการกระทำการทุจริตและประพฤติมิชอบเกิดขึ้นหรือไม่ และเป็นการกระทำผิดวินัยหรือไม่ หากเป็นกรณีไม่มีมูลที่ควรกล่าวหาให้เสนอความเห็นต่อนายกองค์การบริหารส่วนตำบลฉลุง และยุติเรื่อง
6. ในการพิจารณาไต่สวนข้อเท็จจริงให้ดำเนินการอย่างลับ และต้องเปิดโอกาสให้เจ้าหน้าที่ที่ถูกกล่าวหาพิสูจน์ข้อเท็จจริงอย่างเป็นธรรม
7. ให้คณะกรรมการสอบสวนข้อเท็จจริงรายงานผลการสอบสวนต่อนายกองค์การบริหารส่วน
ตำบลฉลุง ภายในสามสิบวันนับแต่วันที่ได้รับแต่งตั้ง

8. เมื่อมีการดำเนินการในเบื้องต้นเป็นประการใด ให้งานนิติการแจ้งให้ผู้ร้องเรียนทราบภายในเวลาสิบห้าวัน เว้นแต่กรณีที่ผู้ร้องเรียนไม่ให้ข้อมูลที่สามารถติดต่อกลับไปยังผู้ร้องเรียนได้
9. ในกรณีที่ข้อร้องเรียนเป็นเรื่องอยู่นอกเหนืออำนาจการพิจารณาขององค์การบริหารส่วนตำบลฉลุง ให้ดำเนินการดังนี้
9.1 ส่งต่อเรื่องร้องเรียนไปยังหน่วยงานที่เกี่ยวข้องโดยตรง ในกรณีที่ข้อร้องเรียนระบุถึง
ชื่อหน่วยงานนั้นๆ ถือเป็นการสิ้นสุดกระบวนการตอบสนองต่อข้อร้องเรียน
9.2 ส่งเรื่องร้องเรียนไปยังผู้ร้องเรียน กรณีที่ผู้ร้องเรียนไม่ได้ระบุถึงหน่วยงานที่เกี่ยวข้อง
โดยตรง พร้อมชี้แจงเหตุผลและแจ้งผู้ร้องเรียนทราบถือเป็นการสิ้นสุดกระบวนการตอบสนองต่อข้อร้องเรียน
 		  
                        จึงประกาศให้ทราบโดยทั่วกัน

ประกาศ   ณ   วันที่  ๙  กันยายน  พ.ศ. ๒๕๖๓

                                             (ลงชื่อ)   ชนะ ยากะจิ          
  (นายชนะ   ยากะจิ)
นายกองค์การบริหารส่วนตำบลฉลุง


